Okresná prokuratúra Martin 
Vajanského nám. 1, 036 80 Martin 1 	

Sp. zn. : 2 Pv 528/12/5506	Martin, 22.2.2013
EEČ : 2-40-51-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Martin
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako otec ml. XXXXX, nar. XXXXX, ml. XXXXX, nar.XXXXX a mal. XXXXX, nar. XXXXX  ku ktorým má vyživovaciu povinnosť vyplývajúcu zo Zákona o rodine a určenú rozsudkom Okresného súdu v Martine XXXXX zo dňa 08.09.2005,vykonateľným 16.11.2005 a rozsudkom Okresného súdu v Martine XXXXX zo dňa 28.03.2011, vykonateľným dňa 21.03.2011, má prispievať od 01.04.2011 na výživu syna XXXXX mesačne, vždy do každého 20-teho dňa v mesiaci vopred k rukám  matky XXXXX, rod. XXXXX, bytom XXXXX, XXXXX 4, ktorej boli deti zverené do výchovy a opatery, túto povinnosť si   neplnil pravidelne a v určenej  výške od decembra 2010  a doposiaľ vrátane mesiaca február 2013 na výživnom dlhoval najmenej XXXXX k rukám matky, obvinený bol v sledovanom období zamestnaný u rôznych zamestnávateľov, dosahoval príjem, vyživovaciu povinnosť nenahlásil, avšak dlžné výživné si v priebehu  vyšetrovania uhradil v plnej výške,
lebo zanikla trestnosť činu
Odôvodnenie:
Vyšetrovateľ OR PZ XXXXX OKP oddelenie všeobecnej kriminality dňa 23.01.2013 uznesením ČVS ORP- XXXXX podľa § 206 ods. 1 Tr. por. vzniesol obvinenie XXXXX, nar.XXXXX v XXXXX pre prečin zanedbania povinnej výživy podľa § 207 ods. 1, ods. 3 písm. b) Trestného zákona  na tom skutkovom základe ako je horeuvedené.
Obvinený XXXXX ku skutku uviedol, že má vyživovaciu povinnosť na  svojich synov. Vzhľadom na dlhšie trvajúce problémy so zamestnaním, výživné na synov platil iba čiastočne a na výživnom k rukám matky detí dlhuje najmenej XXXXX€. Uviedol aj, že 20.02.2013 uhradil XXXXX,-€ k rukám matky a do budúcna sa bude snažiť platiť výživné načas a v určenej výške.
Oprávnená matka XXXXX  uviedla, že obvinený je povinný platiť spolu výživné na synov v zmysle rozsudku  Okresného súdu v Martine  vo výške XXXXX € mesačne k jej rukám. Túto povinnosť si neplnil pravidelne a v určenej výške od 01.12.2010 a vrátane mesiaca február 2013 jej na výživnom dlhoval celkom XXXXX-€.  Ďalej uviedla, že obvinený jej dňa 20.02.2013 do rúk odovzdal XXXXX   a tak na výživnom za obdobie od 01.12.2010 doposiaľ, vrátane mesiaca február 2013 jej  nič  nedlhuje. Uviedla aj, že deti núdzou netrpeli. 
Vyšetrovateľ ďalej do spisu zabezpečil rozsudky Okresného súdu v Martine XXXXX 1XXXXX rodné listy detí, potvrdenia o návšteve školy,   správy Úradu práce, sociálnych vecí a rodiny v XXXXX, správu Správy katastra XXXXX, Daňového úradu Žilina, pracovisko XXXXX, správy zamestnávateľov - XXXXX XXXXX, Neografia XXXXX, XXXXX s.r.o. Bratislava, XXXXX, s.r.o. Bratislava, výpisy z evidencie priestupkov a odpis z registra trestov.
Podľa § 86 písm. a/ Tr. zák. o účinnej ľútosti, trestnosť zanedbania povinnej výživy podľa § 207 zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
Podľa § 215 ods. 1 písm. h) Trestného poriadku, prokurátor zastaví trestné stíhanie, ak zanikla trestnosť činu. 
Obvinený XXXXX si splnil svoju vyživovaciu povinnosť dodatočne a trestný čin nemal trvalo nepriaznivé následky, preto som rozhodla tak, ako je uvedené vo výrokovej časti tohto uznesenia a trestné stíhanie som zastavila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Beáta Amchová
prokurátorka